Nexus 7 (2012)

Google Nexus 7 je prvý tablet, ktorý nechala firma Google vyrobiť. Tento 7" tablet bol predstavený v júni 2012 na Google I/O. Tablet oslavuje úspech po celom svete najmä vďaka skvelému pomeru cena/výkon. Google sa o svoje zariadenie náležite stará a tak rodina NEXUS dostáva vždy systémové aktualizácie ako prvá. Aktuálny operačný systém je Android 5.0.2 Lollipop. Je možné si vybrať z variantu s 3G a bez. 3G je však k dispozícii iba v 32 GB variante.

Konfigurácia 
Na prednej strane má tablet 7 "dotykový IPS LCD displej s HD rozlíšením. Boky sú plastové, pôsobiace chrómovo. Chrbát je tiež plastový, pokrytý Soft Touch (mäkčeným plastom). Na pravej hornej hrane je zapínacie tlačidlo a dvojkolíska hlasitosti. V hornej časti je web kamera s rozlíšením 1,3 Mpx. Na dolnom boku je microUSB konektor pre nabíjanie a pripojenie k PC a 3,5 mm jack. Zvuk je zaznamenávaný stereo mikrofónom a na chrbte je hlasný reproduktor.

Konektivita a hardvér 
Tablet sa predáva v dvoch variantoch - 8/16/32 GB bez SIM karty alebo v 32 GB variante so SIM kartou. Na zadnej strane tabletu sa nachádza NFC pre rýchly prenos súborov medzi zariadeniami. WiFi a Bluetooth je samozrejmosťou.

Vďaka procesoru od nVidie Tegra 3 je tento tablet jedným z najvýkonnejších. Taktovanie procesora je na 1,3 GHz a je sprevádzaný 1 GB RAM pamäťou. Grafický čip ULP GeForce bez problémov spracúva aj tie náročnejšie hry ako napríklad GTA III, Real Racing 3 alebo Vector. Kapacita batérie je 4325 mAh a udávaná výdrž pri aktívnom používaní je 10 hodín.

Budúcnosť Nexusu 7 
24. 7. 2013 bol na konferencii Googlu predstavený druhý Nexus 7. Vzbudil minimálne rovnakú pozornosť ako originálny Nexus 7 a to najmä vďaka opäť dobre prepracovanému hardvéru. Dá sa povedať, že výkon vzrástol na dvojnásobok (presnejšie 1,8x). Kompletné informácie pozri v článku Nexus 7 (2013).

Zdroj 

Tablety
Google Nexus
Zariadenia s Androidom
Zariadenia s dotykovým displejom